Хәерле кич хөрмәтле президиум, авылдашлар, килгән кунаклар!

Бүген без авыл җирлегенең 2019 нче ел йомгаклары буенча отчёт җыелышына җыелдык.

Җыелышта катнашалар:

учреждение һәм оешма җитәкчеләре, депутатлар,авылдашлар.

Көн тәртибе түбәндәгечә:

Авыл җирлеге башлыгының 2019 нче елга отчеты.

Авыл бюджет учреждениесе җитәкчеләре чыгышлары.

Районнан килгән җитәкчеләр чыгышлары.

Сораулар буенча фикер алышулар.

Бүләкләүләр.

Район үзешчәннәре концерты.

Ел саен ел башыннан авыл җирлекләренең эшләнгән эшләренә отчет җыелышлары, район күләмендә график нигезендә халык жыеннары бара.

Барыгызга да билгеле булганча, без үзгәрешләр чорында яшибез. Көннән-көн яңа реформалар, яңалыклар, программалар кабул ителә. Илдә, төбәкләрдә бара торган үзгәрешләр халыкның шәхси тормышына, яшәү рәвешенә, экономикасына кагылмыйча калмый. Без дә тормыш итүнең, яшәү рәвешенең яңа төрләренә күчәргә,ияләнергә тиешбез.

Отчет чорында җирлек башлыгы буларак мин, авыл жирлеге Советы, авыл җирлегенең башкарма комитеты төп эшчәнлекне социаль үзгәрешләрне тормышка ашыру, халыкнын яшәү дәрәҗәсен яхшырту, мәдәниятне, тәртип, сәламәтлек саклау бурычларын хәл итү юнәлешендэ алып бардык.

2019 нчы елга җирлектә түбәндәге эшләр планлаштырылган иде:

1.Авылларны төзекләндерү, яшелләндерү, өмәләр уздыру.

2.Юлларны карау, үзарасалым акчасын юллар ремонтлау өчен файдалану.

3. Каты көнкүреш калдыкларын җыюны оештыру, кышын юлларны кардан чистартып тору.

4. Чишмәләрне чистарту, агачлар утырту, һәйкәлне тәртиптә тоту, .

5. Авыл халкына төрле программаларда катнашу, грант оту мөмкинлеген тәэмин итү, ЛПХ, КФХ, гаилә фермаларын үстерүдү ярдәм күрсәтү, авыл халкын терлек азыгы белән тәэмин итү.

6. Ярминкәләрдә актив катнашу.

2019 нчы елга планлаштырылган эшләр тулысы белән диярлек үтәлде.

## Авыл җирлегенең икътисадый-географик урыны.

Уразбахты авыл җирлеге «Мамадыш муниципаль районы» муниципаль берәмлегенең һәм аның составындагы муниципаль берәмлекләрнең территорияләре чикләрен билгеләү һәм аларның статусы турында” 2005 елның 31 гыйнварындагы 35-ТРЗ номерлы Татарстан Республикасы Законы нигезендә барлыкка килде.

Уразбахты авыл җирлеге составына, әлеге закон нигезендә, Уразбахты авылы (административ үзәк) һәм Рус Кирмәне авылы керә.

Авыл җирлеге Татарстан Республикасының төньяк өлешендә, Мамадыш муниципаль районының көньяк өлешендә урнашкан.

Уразбахты авыл җирлегенең Татарстан Республикасының башка җирлекләре һәм районнары белән транспорт элемтәсе хәзерге вакытта федераль, региональ һәм җирле автомобиль юллары аша гамәлгә ашырыла.

Җирлек территориясе буенча М-7 федераль әһәмияттәге «Волга» (Мәскәү – Владимир – Түбән Новгород – Казан – Уфа) автомобиль юлы, төбәк әһәмиятендәге «М-7 «Волга» - Уразбахтино» автомобиль юлы, җирле әһәмияттәге «М-7 «Волга» - Уразбахтино» - Рус Кирмәне юллары уза.

Уразбахты авыл җирлеге Мамадыш шәһәреннән 35 км ераклыкта урнашкан.

Авыл хуҗалыгы Мамадыш муниципаль районы, аерым алганда, Уразбахты авыл җирлеге икътисадының нигезе булып тора.

Авыл җирлегендә чимал секторының төп өлеше авыл хуҗалыгына туры килә. Бездә ул үсемлекчелек белән шөгыльләнүче “А/ф Передовик”ка бәйле. Авыл җирлегендә 1 нче январьга 284 баш мөгезле эре терлек, 162 баш сарык һәм кәҗә, 15 баш ат исәпләнә, аларны тоту өчен 704 т печән кирәк, кош-корт -213 баш. “А/ф Передовик, КФХ “Мусин”, КФХ “Усманов”, КФХ “Юнусов”, ЛПХ “Хадиев”лар авыл халкының зерно-фуражга, салам, печәнгә ихтыяҗын артыгы белән тәэмин итә.

Уразбахты авыл җирлегендә түбәндәге иҗтимагый объектлар бар: фельдшер-акушерлык пункты, авыл мәдәният йорты, авыл китапханәсе, почта элемтәсе бүлеге һәм сәүдә объектларыннан- авыл кибете. Аларда барлыгы 11 хезмәткәр эшли.

**Территориянең социаль-икътисади потенциалы**

Уразбахты авыл җирлегенең гомуми мәйданы 5282,3 га тәшкил итә, шул исәптән торак пунктларның мәйданы 133,3 га, шулардан: Уразбахты авылы-99,5 га, Рус Кирмәне авылы-33,8 га. 2047 га пай җирләре исәпләнә.

Урман фонды җирләре 285,2 га мәйданны били, бу авыл җирлегенең барлык мәйданының 5,4% ын тәшкил итә.

**Демографик потенциал**

Демографик фактор территориянең, җәмгыятьнең икътисадый үсешенә зур йогынты ясый. Бүгенге көндә авылда барысы 125 хуҗалыкта 229 кеше исәптә тора, ә асылда 143 кеше яши. Шул исәптән хезмәткә яраклылар – 20 кеше, мәктәп яшендәге балалар - 2, мәктәпкәчә яштәге балалар - 3. Җирлектә 2019 елда 2 кеше вафат булды. Туучылар юк.

|  |  |
| --- | --- |
| **Даими халык саны-барлыгы, кеше.** | **229/143** |
| мәктәпкәчә яштәге балалар | **3** |
| мәктәп яшендәге балалар | 2 |
| **Эшкә яраклы:** | **20** |
| **Хезмәткә сәләтсез яшьтәге:** | **123** |

Уразбахты авыл җирлегендә хезмәткә сәләтсез яшьтәге халык саны эшкә яраклы яшьтән югарырак, бу, һичшиксез, авыл үсеше өчен тискәре тенденция. Үлемнең аз булуы, гомер озаю безгә хәзергә демографик ситуацияне бер ноктада сакларга мөмкинчелек бирә.

Гади авыл тормышы белән үрнәк итеп,килен һәм кайнана бик дус булып яшәүче гаиләлә күп авылда. Кышка балаларына китеп, җәен эйләнеп кайтучы эбиләребез бар. Монда ялгыз яшәүчеләренең һәркайсына караучы билгеләнгән.Шуңа күрә бүген картлар йортларында яшәүче,тилмереп ялгыз утыручы әби-бабайларыбыз юк.

##### Социаль һәм мәдәни-көнкүреш хезмәте күрсәтү объектлары.

##### Мәгариф һәм тәрбия учреждениеләре.

Уразбахты авыл җирлегендә балалар өчен мәктәпкәчә учреждениеләр юк. Уразбахты авылында 192 укучыга исәпләнгән төп гомуми белем бирү мәктәбе урнашкан, хәзерге вакытта мәктәпнең эшчәнлеге мәктәп яшендәге балалар саны аз булу сәбәпле туктатылган. Мәктәп бинасы башкарма комитет балансында тора. Аны куллану буенча мөмкинлекләр эзлибез. Халыктан да тәкъдимнәр көтәбез. Уразбахты авылы балалары Урта Кирмән балалар бакчасына һәм мәктәбенә мәктәп автобусында йөриләр.

###### Сәламәтлек саклау учреждениеләре

Уразбахты авыл җирлеге халкына медицина хезмәте күрсәтүне Уразбахты авылындагы фельдшер-акушерлык пункты гамәлгә ашыра.

##### Мәдәни-ял итү учреждениеләре

Уразбахты авыл җирлегендә 250 урынга исәпләнгән авыл мәдәният йорты, 10 мең данә китап фонды булган китапханә эшли.

##### Спорт учреждениеләре

Авыл җирлеге халкының гомуми кулланылыштагы спорт залларына ихтыяҗы 96 кв.м, яссылык спорт корылмаларында 534 кв. м. тәшкил итә.

Уразбахты авылы мәктәбе эшләгәндә 162 кв. м мәйданлы спорт залы, мәктәп каршында 800 кв. м мәйданлы хоккей тартмасы һәм 162 кв. м мәйданлы волейбол мәйданчыгы бар иде. Бүгенге көндә халыкны спорт корылмалары белән тәэмин итү 0% тәшкил итә. Авыл территорияләрен комплекслы үстерү проектында катнашып Уразбахты авылында спорт мәйданчыгы төзүгә заявка да биргән идек, элекке балалар бакчасы урынында бик матур үзгәрешләр, олылар өчен дә, балалар өчендә матур ял итү урыны булыр дип өметләнгән идек, үтмәдек. Шулай да апа-әбиләр мәйдан юк дип аптырап утырмый, кич җитсә урам тулы хатын-кыз, кемдер чаңгыда, кемдер скандинавия таяклары белән, кемдер салмак кына урам әйләнә. Аннан библиотекарь Хангараева Әлфинур апа янына кереп кичәләргә әзерләнәләр, пьеса өйрәнеп, сәхнәгә куялар. Ир-егетләр клубка җыела, бильярд уйныйлар,гапь коралар. Ләкин эле спорт, ял итү мәйданчыклары булдыруга өметне югалтмыйбыз.

##### Сәүдә предприятиеләре

Уразбахты авыл җирлегендә 1арендадагы райпо кибете, аның гомуми сәүдә мәйданы 30 кв. м. Бу норматив ихтыяҗның 60% ын тәшкил итә. Кибет зданиесе үзе дә бик иске, яңартуны сорый. Атнага 3 көн ипи китерелә, көнкүреш товарлары сатыла. Халык теләгән, заказ биргән товалар да кайтарылып тора.

##### Элемтә предприятиеләре

##### Уразбахты авыл җирлегендә почта элемтәсе бүлеге бар.Ул халыкның бөтен ихтыяҗын канәгатьләндерерлек режимда эшли. Атнага 3 тапкыр почта килә, вакытында өләшенә, түләүләр кабул ителә, товар сату да оештырылган.

**Көнкүреш һәм коммуналь хезмәт күрсәтү предприятиеләреннән** Уразбахты авыл җирлегендә гомуми мәйданы 4,6 га булган ике зират бар.

Уразбахты авылыннан көньяк-көнбатыштарак-4,3 га мәйданлы мөселман зираты, аның тулылануы-70%. Зиратның буш территорияләре 0,3 га тәшкил итә;

Рус Кирмәне авылыннан көнчыгыштарак-0,3 га мәйданлы христиан зираты. Зиратның буш территорияләре 0,1 га тәшкил итә. Авыл җирлегенең зиратлар белән тәэмин ителеше халыкның норматив ихтыяҗларыннан шактый югары. Зиратларның икесенең дә җир участоклары кадастровый учетка куелды. Карап, җыештырылып торалар. Авыл җирлегендә каберлекләрне исәпкә алу алып барыла. Уразбахты авыл җирлеге буенча Татарстан Республикасы Мамадыш муниципаль районы үсешенә бәяләп бетергесез өлеш керткән, төрле югары бүләкләр белән бүләкләнгән, тарихи әһәмияткә ия булган затларны күмү реестры төзеп Мамадыш туган якны өйрәнү музеена тапшырдык. Өстәмәләр булса халыктан мәгълүмат көтәбез.

Шулай ук Мамадыш шәһәренең Совет урамында туган як тарихын өйрәнү музее каршындагы яңартылган мәйданчыкта “Дан аллеясы” булдыру планлаштырыла. Район үсешенә зур өлеш керткән якташларыбызның истәлеген мәңгеләштерү өчен эшләнә бу. Усманова Нурания апа, Гасимова Нурания апа, Хабибуллина Вәсилә апалар буенча информация әзерләп бирдек. Гасимов Рафаэль абый, Галеева Рәйсә апа, Фазлыев Вагиз абыйларның да бүләкләре бар икәнен беләбез. Алар турында да материал әзерләнә. Беркем дә онытылмасын иде. Бәлки тагын орден, медаль ияләре бардыр. Фотосы һәм удостоверениесе, алар турында мәгълүмат белән безгә мөрәҗәгать итүегез сорала.

Авыл халыкын дини рәвештә тәрбияләү йөзеннән мәчетебез эшләп килә. Мәчетне тоту өчен чыгымнар халыктан җыелган хәер акчасы, иганәчеләр хисабына башкарыла. Имамыбыз бүгенге көндә мәчетне рәсмиләштерү өстендә эш алып бара.

**Җирлекнең төньяк өлеше буенча «Камский, леспромхоз бистәсе» тармагы магистраль газүткәргече уза.** Авыл җирлегендә газлаштыру 99 % ны тәшкил итә. 5 йорт утын белән ягыла. Авыл халкына пожар сигнализаторлары алып кайтып таратылды.

**2035 ЕЛГА КАДӘР УРАЗБАХТЫ АВЫЛ ҖИРЛЕГЕНЕҢ ҮСЕШ ЮНӘЛЕШЛӘРЕ,ТЕРРИТОРИАЛЬ ПЛАНЛАШТЫРУ БУЕНЧА ЧАРАЛАР** авыл җирлеге Советынын 2012 нче елның 17 нче декабрендә кабул ителгән “Уразбахты авыл җирлегенең Генераль планын раслау турында карары нигезендә башкарыла.

Демографик фараз буенча Уразбахты авыл җирлегендә халык саны, генераль планны тормышка ашыруның беренче чиратында (2020нче ел)- 218 кеше, исәп – хисап чорына (2035 ел) - 182 кеше тәшкил итәчәк.Без бүгенге көндә фараздан 10 кешегә булса да артык икәнен искәртеп китим.

##### Уразбахты авыл җирлегенең халык саны фаразлары, кеше

|  |  |  |  |
| --- | --- | --- | --- |
| исеме | 2014 г. | 2020 г. | 2035 г. |
| **Уразбахты авыл җирлеге, шул исәптән** | **274** | **218** | **182** |
| Уразбахты | 259 | 208 | 176 |
| Рус Кирмәне | 15 | 10 | 6 |

Торак зоналарны оештыру, гамәлдәге торак фондын реконструкцияләү һәм яңа торак төзелеше мәйданчыкларын урнаштыру буенча тәкъдимнәр эшләү-Генераль планның өстенлекле бурычларының берсе. Уразбахты авыл җирлегенең генераль планында яңа торак төзелеше өчен 1,0 га территория каралган.

Бу беренче чиратта (2020 елга кадәр) 0,3 га, (2 участок), исәп-хисап чорына (2021-2035 еллар чорына) 0,7 га территория (5 участок) тәшкил итә. Яңа торак төзелеше һәм тузган торакны алыштыру төзүчеләрнең үз көче белән, шул исәптән финанслауның төрле схемаларын кулланып (төзүчеләрнең үз акчасы, ипотека, шул исәптән социаль ипотека, төзүчеләрнең ташламалы категорияләренә субсидияләр, авылда яшь белгечләрне беркетү программалары һ.б.) башкарылачак.

**«**2025 елга кадәр авыл территорияләрен комплекслы үстерү» проекты нигезендә авыл җирлегендә яшәүче гражданнар өчен Торак программалары эшли башлады. Әлеге программа 4 юнәлештә тормышка ашырыла:

1. Авыл җирендә яшәүче гражданнарга торак төзү яки сатып алу өчен кире кайтармау шарты белән субсидияләр бирү.
2. Авыл территорияләрендә яшәүче гражданнарга торак урынын наем шартнамәләре буенча төзү өчен кире кайтармау шарты белән субсидияләр бирү.
3. Авыл җирендә һәм кече шәһәрләрдә торак төзү һәм сатып алу өчен ташламалы ипотека бирү.
4. Авыл җирендә һәм кече шәһәрләрдә торак йортларны төзекләндерү һәм ремонтлау өчен ташламалы кулланучылар кредиты бирү.

Программа белән тулысында авыл җирлеге башкарма комитетында танышырга була.

Бүгенге көнгә Уразбахты авыл җирлегенең торак фонды күләме 10 мең кв. метр тәшкил итә. Бер кешегә 24,7 кв. м торак мәйданы туры килә. Шуны да билгеләп үтәргә кирәк, бөтен торак фонды БТИ РГУП балансында тора. Шул ук вакытта җирлектәге торак йортларның байтак өлеше буш тора. Рус Кирмәнендә 10 кеше теркәлсә дә, авыл төп яшәү урыны булып тормый.

Сонгы елларда, өстәмә ян кормалар, үзгәртеп салулар күп булуга карамастан, авыл җирлегендә яңа торак төзелеше алып барылмый.

**Су белән тәэмин итү** авыл җирлеге башкарма комитетының 2015 нче ел 25 нче декабрендә кабул ителгән “Татарстан Республикасы Мамадыш муниципаль районы Уразбахты авыл җирлегендә “Су белән тәэмин итү һәм ташландык суларны агызу схемасын раслау турында”гы 40 нчы номерлы карары нигезендә башкарыла. 2019 нчы елда суүткәргеч, су башнясы, су белән тәэмин итү документлары эзерләнеп, регистрация үткәрдек. Башня поликарбонат койма белән эйләндереп алынды. Су көнгә 2 тапкыр качать ителә.Быел үзарасалым акчасына чишмәдән башняга су куу өчен 3 кое казып су кудыру системасын алыштырырга уйлыйбыз.

* Авыл жирлеге аппаратында 3 кеше эшлибез. Эш сәгатьләре, халыкны кабул иту көннәре билгеле. Мөрәжәгать иткән кеше беркайчан да жавап алмыйча киткәне юк. Кирәк очракта йортларга да барабыз.
* **Башкарма комитет** үзенең эшен еллык төзелгән план нигезендә алып бара. Елны хуҗалык китабын тутырудан башлыйбыз. 2020 нче елның 1 нче январена электрон хуҗалык китабы тутырылды инде. Аның нәтиҗәләре буенча:
* Мөгезле эре терлек – 284, узган ел 303 иде
* Сыерлар – 71, узган ел 103

Таналар- 21, узган ел -6 иде

Сарык һәм кәҗәләр – 162, узган ел -175

Атлар-15,узган ел-7

бал кортлары - 150 оя,

кош-кртлар – 213, узган ел-143 баш.

###### Күренгәнчә, мөгезле эре терлек саны узган ел белән чагыштырганда ким. Моңа лейкоз чыгып сыер алмаштыру да, авылда эшкә яраклы халык саны кимү дә сәбәпче. Лейкоз чыкмаса болай кисәк кимү булмый иде эле, булган сыерлар картайчанчы тотыла иде, болай яшь сыерлар да тапшырылып, хуҗалары алар урынына сыер алмаган гаиләләр дә күп..

Узган ел 1 л. сөтнен бәясе уртача бәясе 18 сум 25 тиен булды. Акбароваларга 28 кеше барлык җитештерелгән сөтнең 150 т 296 кгын тапшырган- бу ***2 млн 742 мең 902 сумлык***.

Атлар саны артты. Мусин Илдар ат үрчетү белән шөгыльләнә башлады. Аның исәбе әле атлар санын тагын да арттыру. Кош-корт күпләп асрала. Җәен байтак гаиләләр каз-үрдәк, тавык, бройлер чеби үстерә. Сарык үрчетучеләр дә аз тугел әле.

Январьда шулай ук җыеннарга әзерлек һәм аларны үткәрү, үзарасалым акчалары җыю китә. Сүз уңаенда аларны җыю башланды инде, һәркем үзе авыл җирлегенә китереп бирә алса бик әйбәт булыр иде, бүгенге көнгә *11 мең?*  сум акча җыелды. 500 әр сумнан безгә быел 93500 сум җыярга кирәк. Бу сумманы җыеп булмас, чөнки референдум үкәннән соң пропискадан 17 кеше төшкән, 2 кеше үлгән. 19 кешегә җыю исемлеге кимегән. Узган ел 500 әр сумнан 94 мең акча җыйган идек. 5 ләткәч ул 470 мең булды. Ул акча Галләм, Җиңү, Ленин урамнарының бер өлешенә вак таш җәюгә, кыш көне юлларны кардан чистартуга тотылды. Икенче референдум карары буенча калган 154 мең 500 сум акча кайтарылып, аңа Комсомол урамы юлының бер өлешенә вак таш җәелде. Быел, референдум карары нигезендә, без акчаларны Җиңү урамы юлына вак таш җәю, авыл урам юлларын кардан чистарту; су кудыру системасын алыштыру, чишмәдән башняга куу өчен 3 кое казу, материаллар сатып алу, ташу, урнаштыру, килешү буенча эш өчен түләү; Рус Кирмәне авылы зиратын киртәләп алу өчен материаллар сатып алуга тотарга тиешбез.

* **Алга таба доходлар турында декларацияләр** тапшыру. Узган ел глава, секретарь, 6 депутат һәм аларның гаиләләренә декларацияләр тутырып үзвакытында һәм кимчелекләрсез тапшыра алдык.
* **Аннары субсидияләр** китә. Узган ел 96 сыерга 366 мең 800 сум, 5 кәҗәгә 2500 сум күләмендә субсидиягә документлар эшләнеп авыл халкы аларны районда беренчеләрдән булып алды. Гибазов Ильяс Нотфуллович гаилә фермасы төзүгә теләк белдергән иде. Аның документлары да җиренә җиткереп үзвакытында эшләнде, субсидиясе дә тиз арада хуҗасы кулына кайтып, гаилә фермасы эшләп китте. Бүгенге кондә аның фермасында 13 сыер исәпләнә. Быел гаилә фермасы төзүгә Исмагилов Ибраһим абый гаиләсе теләк белдерә.

Бу урында Татарстан Республикасы Авыл хуҗалыгы һәм азык-төлек министрлыгы 2019-2024 елларга «Агростартап» проекты буенча «фермерларга ярдәм итү системасын төзү һәм авыл кооперациясен үстерү» төбәк проекты башлануын да әйтеп китәргә кирәк.

Агростартап-ул дәүләттән түләүсез нигездә үз хуҗалыгыңны үстерү өчен 3 млн. сумга кадәр акча алу мөмкинлеге. Акча финанслашу шартларында биреләчәк. Фермер үзе хуҗалык төзү һәм үстерү өчен күпме акча кирәклеген билгеләргә тиеш: әлеге сумманың 90% тан да артмаган өлешен дәүләт бирәчәк һәм фермерга үз акчаларын 10% тан да ким булмаган күләмдә салырга туры киләчәк.

Грантны нәрсәгә тотарга мөмкин.

\* Авыл хуҗалыгы продукциясен җитештерү, саклау һәм эшкәртү өчен билгеләнгән җитештерү һәм склад биналарын, биналарны төзү (реконструкцияләү) өчен проект документациясен эшләүгә түләү;

\* Җитештерү һәм склад биналары, биналар, корылмалар, инженерлык челтәрләре һ.б. сатып алырга, төзергә яки ремонтларга, шулай ук әлеге биналарны теркәү өчен түләргә.

\* Җитештерү объектларына юллар һәм подъездлар төзү

\* Җитештерү объектларын инженерлык челтәрләренә тоташтыру

• Авыл хуҗалыгы терлекләрен сатып алу (шул исәптән шәхси ярдәмче хуҗалыклардан – 5 баштан артык түгел).

• Авыл хуҗалыгы техникасы һәм инвентарь, йөк автотранспорты, авыл хуҗалыгы продукциясен җитештерү һәм эшкәртү өчен җайланмалар, күпьеллык үсентеләр өчен утырту материалы сатып алырга.

Грант ярдәме алган көннән алып 18 ай эчендә кулланылырга тиеш.

* **Узган ел шулай ук зур проблема** – сыерларда лейкоз проблемасын чишәргә туры килде. 38 сыер РИД ка, 5 сыер гематология буенча уңай реакция биргән иде. Бүгенге көнгә барлык лейкозлы сырлар да урнаштырылып бетерелде. 5 гаилә Гибазов, Гасимов, Мугтасимов, Илдарханов, Исмагиловлар сыерларын нәселле таналарга алмаштылар. 13 тана кайтарылды. Бу таналарга да субсидияләр алу өчен документлар әзерләргә булыштык. Гаиләләр субсидияләрен алдылар. Тик лейкозлы сыерны тапшырган өчен бирелә торган 10 мең сумын кайтартып булмавы борчу салды инде.

Барлык килеп туган проблемалар, эшләр башкарма комитетның оператив утырышларында уртага салып, киңәшләшеп хәл ителә. Ел буе авыл, район, республика, илкүләм чараларда актив катнашырга тырышабыз. Барлык үткәрелгән чаралар ТАССР төзелүгә 100 ел, Бөек Җиңүнең 75 еллыгы белән тыгыз үрелеп бара.

* Уразбахты авыл җирлегенең 2019 ел бюджетының үтәлеше 100 % булды.
* Җирлекнең төп кереме булып жирле налоглар санала.
* *физик затлардан –* 9018 **сум**
* *Милек налогы -* 6165 **сум** *җир налогы –* 199492*сум  
  Госпошлина –* **400** *сум*
* *Авыл хуҗалыгы налогы –* 15573*сум  
   водокачка кулланган өчен-* 64200*сум*
* *Штрафлар-4000 сум*
* *үзарасалымнан -***94000** *сум акча керде.*
* *Калган бюджетны субвенцияләр һәм дотацияләр тәшкил итә.*

2019 нче елда

\* Урам утлары өчен 178438 сум күләмендә акча түләнде, 83 багана башында светильник яна. Бер багана утын тоту 2149 сумга төшә.

\* Водокачкага - 77925 сум,

\* Исполкомга- утка-16386 сум, связьга 14700 сум, ГСМ га- 64100 сум, җылыту өчен- 52841 сум

Шулай укавыл җирлеге башкарма комитеты **Авыл культура йортының** зарплатадан кала барлык чыгымнарын - утка, җылытуга, барлык төр инвентарь өчен, Сабантуй, Яңа ел, Өлкәннәр көне, Җиңү бәйрәмнәрен үткәрүгә чыгымнарын финанслый. Мәсәлән, 2019 нчы елны утка -21306 сум, жылыту өчен утынга 58800 сум, инвентарьга 111165 сум акча күчерелде.

Шулай ук узган ел бюджет акчасы су, зират документлары эшләтү, исполком эшчәнлеген оештыру өчен дә тотылды.

Экологларның тикшерүе нәтиҗәсендә, суд карары белән көнкуреш калдыкларын түгә торган чүплекне яптык. Шуннан соң чүп түгү **«Мехуборка»оешмасы** белэн башкарыла. Җәйге чорда барлык урамнардан да чүп җыелды. Ә көз-яз айларында үзәк урамнардан гына җыю мөмкинлеге бар. Шуна курә халык арасында төрле сораулар да туды. Ләкин вакытлыча булган кимчелекләргә түзәргә була.

Узган ел башкарма комитетка төрле сораулар белән 196 кеше мөрәжәгать итте. Шулардан төрле белешмәлэр сорап 82 кеше килде, авыл жирлеге башлыгында 12 кеше приемда булды. 2 кеше доверенность таныклау өчен мөрәҗәгать итте. Барлыгы-7 мөрәҗәгать керде. Һәрберсенә үзвакытында җавап бирелде. Авыл җирлегендә җавап алырлык сораулар белән турыдан-туры Татарстан Республикасы Президентының, Россия Президентының интернет приемныйларына мөрәҗәгать итүчеләр генә азрак борчу сала, өстәмә кыенлыклар тудыра.

Аналоглы телевидение туктатылу сәбәпле 1 кеше цифровое телевидение урнаштыруда ярдәм сорап мөрәҗәгать иткән иде. Аңа соцзащита аркылы судсидия оформить итәргә булыштык. Гомумән, авылда 42 йортта- спутник, 46 сында цифровой һәм IT(ай ти) 5 хуҗалыкта аналог иде. Доходлары буенча 1 се генә субсидиягә туры килде.

Авыл жирлеге Советында - 7 депутат. Узган ел, белгәнебезчә, 2 нче округка, билгеле сәбәпләр аркасында, яна депутат Никулин Андрей Валерьевич сайланды. Яшь, энергияле, ярдәм итәм дип тора. Инде авылдашларга концерт бригадасы алып килде, өлкәннәрне күчтәнәчләре белән сөендерде, мәчеткә су кертүгә, авыл Культура йорты каршында Бөек Җиңүнең 75 еллыгы уңаеннан геройлар истәлегенә обелиск куярга ярдәм итәчәген белдерде.

Авыл җирлеге Советынын барысы 10 утырышы утте, анда 26 төрле мәсъәлә каралды, авыл жирлеге башкарма комитеты житәкчесенең - 26, авыл жирлеге башлыгының- 7 боерыгы чыгарылды.

Авыл жирлегендә 41 кеше хәрби исәптә тора. Шулардан 1 –офицер, 3-призывник, 37се- запаста торучы гражданнар. Методик рекомендация нигезендә еллык эш планы булдырыла һәм шул план нигезендә эш алып барыла. Узган ел 2 егет хәрби бурычларын үтәп кайттылар, 1 кеше контракт буенча хезмәт итү срогын тутырды.

Узган ел эш тыгыз графикта алып барылды. Уңышлар да күп булды, кимчелекләре дә калгандыр. Ләкин һәрберебез үз урынында нәтиҗәле итеп эшләргә тырыштык. Тырышлыгыбызның нәтиҗәләре дә бар. Белгәнегезчә, грант отып машиналы да булдык.

Авыл җирлеге буенча 2020 нче елга бурычларга килгәндә - эшләребез күп. Үзара салым акчасына юлларны ремонтлау, су коелары урнаштыру көтелә. Рәсмиләштерелеп бетмәгән зданиеләрне, җирләрне рәсмиләштереп бетерүне дә игътибар үзәгендә тотачакбыз. Культура йорты, мәчеттә ремонт эшләре, карт агачларны кистерү, ТАССРның 100, Бөек Җиңүнең 75 еллыгын билгеләп үтү, халык санын алуда катнашу һ.б.

Чыгышымны йомгаклап шуны әйтәсем килә, без җирлектә халык мәнфәгатен алга куеп эшләргә тырышабыз, сездән бу җыенда кергән сорау, тәкъдимнәр дә игътибар үзәгендә булачак. Нинди генә эшкә тотынсак та район җитәкчелеге, урындагы җитәкчеләр белән берлектә эшләгәндә генә зур нәтиҗәләргә, югары күрсәткечләргә ирешә алачакбыз. Алдагы еллар уңышлы, имин еллар булсын, тыныч, матур тормышта яшик.

***Игътибарыгыз өчен рәхмәт!***